Lauri Saatpalu

Lauri Saatpalu (sündinud 10. aprillil 1965 Tallinnas) on eesti muusik, laulukirjutaja ja näitleja.

Ta on lava- ja eetriesinejana tuntud isikupärase hääle ja väljenduslaadi järgiLauri Saatpalu "Rekvisiitor" Kaemus.ee. Vaadatud 14.09.2025. ning on rohkem kui saja laulu muusika ja/või sõnade autor.

Haridus
Ta on lõpetanud 1980. aastal Tallinna 32. Keskkoolis 8. klassi ja 1983. aastal Tallinna 17. Keskkooli (Tallinna Väike-Õismäe Gümnaasium). Pärast nurjunud katset asuda õppima Tallinna Riikliku Konservatooriumi lavakunstikateedrisse õppis ta ühe aasta Tallinna 2. Tehnikakoolis.Lauri Saatpalu sahtel on tühi Õhtuleht, 5. aprill 2008.

Ta on noorpõlves laulnud lastekooris Ellerhein ja Tallinna Koolinoorte segakooris, kuid akadeemilist muusikaharidust tal ei ole.Silvia Luik. Multitalent Lauri Saatpalu Intervjuu. Jazzkaare koduleht, 23.03.2016.

Töökäik
Pärast ajateenistust Nõukogude armees (1984–1986) töötas Saatpalu kolm aastat Estonia teatris lavatöölisena.Lauri Saatpalu toob Haapsallu "Rekvisiitori tähetunni". Lääne Elu, 10. aprill 2014. Seejärel oli ta VAT Teatri asutajate hulgasVAT Teater. Ajalugu. vatteater.ee. ja näitles selle teatri lavastustes ("Ekke Moor" 1988, "Mul on külm" 1988 jt).Lauri Saatpalu. vattetater.ee. 

Aastatel 1992–2022 töötas ta AS-is Trio LSL (Kuku raadios) muusikatoimetaja ja saatejuhina.Lauri Saatpalu koondatakse Kuku raadiost majanduslikel põhjustel kroonika.delfi.ee, 11.12.2022.

Loominguline tegevus
Ansamblid
Saatpalu on olnud laulusolist ansamblites Pantokraator, Folkmill, Beep Shop Boys (1994–1995 tegutsenud stuudioansambel)Muusik Lauri Saatpalu jagas killukesi oma elufilosoofiast. sky.ee, 02.07.2020. ja Dagö (ansambli asutajaliige). Ta on kirjutanud neile ansamblitele laule ja laulusõnu.

Helisalvestised
2005 "Sa oled hea" – Lauri Saatpalu ja Katrin Mandel (CD, album)
2006 "Ei kunagi" – Lauri Saatpalu ja Katrin Mandel (CD, album)
2014 "Isa tuli koju" – Lauri Saatpalu (CD, album)
2015 "Isaga draakonil" – Lauri Saatpalu (CD, album)
2017 "Mees, kes ei teinud mitte midagi" – Lauri Saatpalu (CD, album)

Esitatud laule
 "Minu Eesti" 
 "Toiduklubi" 
 "Jää" 
 "Festival"
 "Ära kingi mul lilli"
 "Tagareas"
 "Isa tuli koju"
 "Šveits"
 "Veider maailm"

Näitekunst
Pärast 15-aastast vaheaega jõudis ta 2010. aastal taas näitlemise juurde ning mängis selliseid rolle nagu Raymond (Albert Camus' "Võõras"), Boob (Urmas Lennuki "Boob teab") Polygon Teatris ning VAT Teatris Kompajalg (Wilsoni/Waitsi taskuooperis "Black Rider") ja Rekvisiitor (Streuli "Rekvisiitori tähetund"), mis sai 2014. aastal festivali Monomaffia žürii- ja publikupreemia.Monomaffia I päev. lendteater.ee, 18.08.2016. 

Valik teatrirolle
1988 "Mul on külm”, VAT Teater
1988 ”Ekke Moor”, VAT Teater
1991 ”Mina pean torti näkku lüüa saama”, VAT Teater
2011 ”The Black Rider”, VAT Teater
2012 ”Rekvisiitori tähetund”, VAT Teater
2013–2019 "Rehepapp", Vanemuine, Õuna-Endel
2014–2016 "Masohhisti pihtimus", VAT Teater, Domina Laura
2015–2017 "Kuidas ma koera sõin", VAT Teater, Vaikse ookeani laevastiku madrus
2016–2018 "Hüpnoos", Kuressaare Teater, hüpnotisöör Gordo
2016 "Taevast sajab kõikseaeg kive", VAT Teater, Karu ja Barigaldi
2017 "Mees, kes ei teinud mitte midagi", Eesti Noorsooteater, Isand Vanadus
2018–2019; 2021 "Sweeney Todd", Vanemuine, kohtunik Turpin
2018–2021 "Südame sosin", VAT Teater, süda
2019 "Pilveooper ehk Dido probleem", Vaba Lava, teadlane
2020–2022 "Romeo ja Julia", VAT Teater; Giovanni, patsiga poiss Mantuast (videos)
2021–2022 "Katk.Est.Used.", Rakvere Teater, Baabu
2021–2022 "Sinihabe", Lavastusprojektid, Don ElemirioLauri Saatpalu statistika.teater.ee.

"Vahtra hääl ja üllas kuu"
2025. aasta augustis etendus Eesti Rahva Muuseumi klaassaalis ansambli Dagö ja tantsuteatri Fine5 koostöös lavateos ”Vahtra hääl ja üllas kuu”, mis põhineb Lauri Saatpalu lühinovellil ning on ühtaegu humoorikas tantsu-, muusika- ja sõnalavastus. Saatpalu ise laulab seal Dagö solistina ja mängib ka kaabuga trubaduuri.Danzumees. Arvustus | „Vahtra hääl ja üllas kuu“. Lavastus, mille järel kõlas kaheksaminutiline aplaus Eesti Päevaleht, 05.08.2025.

Näitlejana filmides
Saatpalu on mänginud lühimängufilmides "Minu veetlev Kunder" (2003), "Kevad à la carte" (2013), "Elu nagu paradiisis" (2013) ja "Tehnik" (2022) ning telesarjas "Viimane võmm".Lauri Saatpalu Eesti Filmi Andmebaas.

Meelelahutussaated
Lisaks toimetaja- ja saatejuhitööle Kuku raadios on ta olnud mitmes televisiooni meelelahutussaates muusikaekspert-kohtunik ning osalenud näitlejana meelelahutussaadete sketšides. Ta on olnud ETV muusikasaate "Kaks takti ette" kaassaatejuht (1993).

Raamatud
 "Nähtused ja tehtused" (laulutekstid), Tartu, Elmatar 2008 (128 lk)
 "Rekvisiitor" (teatriteemalised lühijutud), Tallinn, Näo Kirik 2012 (84 lk)

 Tunnustus 
 2026 – Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

Isiklikku
Tema isa oli poliitik Vello Saatpalu. Tema ema poolvend oli ooperilaulja Harri Vasar.Siiri Rebane. Minu juures | Lauri Saatpalu lapsepõlve tähtsaim inimene oli vanaisa Rein Õhtuleht.ee, 03.06.2024.

Tema elukaaslane on olnud produtsent Maili Valgepea,Kokku-lahku: Lauri Saatpalu võitis naise tagasi. Kroonika, 30.03.2010. nende tütar on Karoliina Saatpalu ja poeg oli näitleja Ekke Märten Hekles.Lauri Saatpalu tütar Karoliina omaloomingut esitamas elu24.postimees.ee, 19.12.2011.

Viited

Välislingid

Kukul külas. Lauri Saatpalu Raadiosaate helifail, 6. märts 2016
 Maria Ulfsak-Šeripova. Laisk ja irooniline Lauri Saatpalu. Eesti Päevaleht, 9. august 2003.
 Heili Sibrits. Saatan Lauri Saatpalu publikut tillist ei tõmba. kultuur.postimees.ee, 13. september 2011. 
Arhiiv: "Kukul külas" – Lauri Saatpalu Kuku Raadio, 6. märts 2016
Heli nälg. Lauri Saatpalu. vikerraadio.err.ee, 10. september 2022. 
Lauri Saatpalu: Dagöl on laule, mida ma enam laulda ei taha. menu.err.ee, 28. juuni 2023.
 Rainer Kerge. Ütled Dagö, mõtled Lauri Saatpalu ja laulutekstid. Õhtuleht, 14. oktoober 2023.

Kategooria:Eesti muusikud
Kategooria:Eesti lauljad
Kategooria:Valgetähe V klassi teenetemärgi kavalerid
Kategooria:Sündinud 1965